
R E F E R A T   D E   A P R O B A R E
privind rectificarea Bugetului de credite interne a Municipiului Brad pe anul 2023




Municipiul Brad are în derulare mai multe proiecte finanțate din fonduri externe nerambursabile de la Uniunea Europeană. 
Întrucât Municipiul Brad nu dispune de fonduri suficiente pentru a acoperi cofinanțarea și cheltuielile neeligibile aferente proiectelor în derulare și ținând seama de  prevederile art. 1 din Ordonanța de Urgență a Guvernului nr. 24/2023 privind unele măsuri fiscal-bugetare destinate acordării unor împrumuturi din Trezoreria Statului, aprobată cu modificări și completări prin Legea nr. 229/2023, cu modificările ulterioare, prin Hotărârea Consiliului Local nr. 133/2023 s-a aprobat contractarea unui împrumut în valoare de 4.000 mii lei, cu perioada de rambursare de 5 ani, pentru a putea acoperi o parte din cofinanțarea și cheltuielile neeligibile aferente celor 3 proiecte care se apropie de finalizare.
Având în vedere că prin Convenția de împrumut nr. 383981/02.10.2023    încheiată între Municipiul Brad și Ministerul Finanțelor s-a aprobat împrumutul în valoare de 4.000 mii lei, este necesară aprobarea rectificării Bugetului de credite interne al Municipiului Brad pe anul 2023.
Astfel, veniturile se rectifică cu suma de 4.000 mii lei  la aliniatul bugetar de la sursa bugetară C 41.02.17, iar cheltuielile se rectifică cu această sumă la următoarele capitole bugetare ale sursei bugetare C, astfel:
                - 66.07 ”Sănătate” – 80 mii lei pentru cofinanțarea proiectului ”Eficientizare energetică a imobilului ambulatoriu și dispensar T.B.C. a Spitalului Municipal Brad, județul Hunedoara”, cod SMIS 118451;
                 - 70.07  ” Locuințe, servicii si dezvoltare publică”  - suma de 3.920 mii lei pentru cofinanțare și pentru cheltuieli neeligibile ale proiectelor:
                                 -  ”Modernizare și extindere sistem de iluminat public în Municipiul Brad”, cod SMIS 127052, cu suma de 100 mii lei;
                                 - „Dezvoltarea rețelelor inteligente de distribuție a gazelor naturale în Municipiul Brad, Județul Hunedoara”, cod SMIS  148922, cu suma de 3.820 mii lei.
	Precizez că Programul de investiții  publice al Municipiului Brad pe anul 2023 se va modifica în mod corespunzător la obiectivele de investiții menționate mai sus.
În contextul celor de mai sus am inițiat prezentul proiect de hotărâre prin care am propus aprobarea rectificării Bugetului de credite interne al Municipiului Brad pe anul 2023 și îl supun spre dezbatere și aprobare Consiliului Local al Municipiului Brad în forma prezentată.





	Invoc în susţinerea propunerii mele prevederile Legii nr. 368/2022 a bugetului de stat pe anul 2023, ale Legii nr. 273/2006 privind finanțele publice locale, ale art. 129 alin. 1, alin. 2 lit. b,  alin. 4 lit. a și art. 155 alin. 1 lit. c și alin. 4 lit. b din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

